Aonach Meadhoin
’S e beinn ann an Cinn Tàile air a’ Ghàidhealtachd a th’ ann an Aonach Meadhoin. Tha e 1,001m de dh’àirde agus ’s e Beinn Rothaich a th' ann. Tha e suidhichte eadar Loch Cluanaidh agus Loch Dubhthaich air taobh tuath Gleann Seile mar phàirt de Dhruim nam Bràithrean. 

'S e an dòigh as cumanta a bhith a' streap Aonach Meadhoin, a bhith ga cheangal leis an dà bheinn eile, Sgùrr a' Bhealaich Dheirg agus Sàileag a tha san taobh an iar dheth. Mar as trice bithear a' tòiseachadh bho Chluanaidh agus a' dèanamh air Bealach na Lapain. Mus ruigear  Aonach Meadhoin, ruigear Sgùrr Fhuarail a tha 918m de dh'àirde ach nach eil na Beinn Rothaich. Ma nìthear e mar seo gheibhear sealladh iongantach air na Còig Peathraichean agus an Eilean Sgitheanach. 

Bhon mhullach gheibhear seallaidhean air beanntan Chinn Tàile, Gleann Seile agus Chnòideirt.

Iomraidhean

Ceanglaichean a-mach 

Aonach Meadhoin air munromagic (Beurla)

Beanntan Rothaich
Beanntan na h-Alba
Comhairle na Gàidhealtachd